cyanic-selkie/wikianc huggingface dataset:
কিউরিং (খাদ্য সংরক্ষণ)
কিউরিং হল খাদ্য সংরক্ষণের অন্যতম একটি সংরক্ষণ ব্যবস্থা যেখানে খাদ্যে উপস্থিত পানির কনাসমূহ লবণ (কিউরিং এজেন্ট) দ্বারা অভিস্রবণ প্রক্রিয়ার মাধ্যমে অপসারণ করা হয়৷কারণ এ সময় খাদ্যে কঠিন পদার্থের ঘনত্ব বেড়ে যায় এবং পানির ক্রিয়াশীলতা কমে যায়৷ এভাবে খাদ্যে পঁচনকারী অণুজীবের জন্য প্রতিকূল পরিবেশ তৈরি হয়। কিউরিং মূলতঃ মাংস, মাছ ও সবজির জন্য করা হয়। কিউরিং শুধু খাদ্য সংরক্ষণই করেনা বরং খাদ্যে সুঘ্রাণও যোগ করে ।কিউরিংকে প্রাচীনকালের সংরক্ষণ ব্যবস্থা হিসেবে চিহ্নিত করা যেতে পারে এবং উনিশশতকের শেষ পর্যন্ত মাছ ও মাংস সংরক্ষণের জন্য এটা ছিল প্রার্থমিক পদ্ধতি।   ডিহাইড্রেশন  ছিল খাদ্য কিউরিংয়ের একদম আদিরূপ। অনেক ধরনের কিউরিং আছে যেগুলো ধুমায়ন, মশলাযোগকরণ, কুকিং  অথবা  চিনি, নাইট্রেট, নাইট্রাইট এর একত্রে সংযোজনকে অন্তর্ভুক্ত করে।
মাংস সংরক্ষণ বলতে সাধারণভাবে (গবাদিপশু, শিকারি প্রাণী এবং পোল্ট্রি এর মাংস) কাঁচা, আংশিক রান্না বা পরিপূর্ণ রান্না মাংসের কিছু বৈশিষ্ট্য যেমন স্বাদ, রং, গঠন ইত্যাদি ভক্ষণযোগ্য ও নিরাপদ রাখার জন্য কতিপয় ব্যবস্থার সমন্বিতরূপকে বুঝায়। কিউরিং হাজার হাজার বছরধরে মাংস সংরক্ষণের জন্য একটি প্রধানতম ব্যবস্থা হিসেবে চলে আসছে। যদিও আধুনিক উন্নত ব্যবস্থা যেমন রেফ্রিজারেশন (হিমায়ণ), কৃত্তিম সংরক্ষক এর ব্যবহার কিউরিংয়ের পরিপূরক ও বিকল্প ব্যবস্থা হিসেবে শুরু হয়েছে ।
মাংস সংরক্ষণ যেমন কিউরিং প্রধানত রোগ প্রতিরোধ ও খাদ্য নিরাপত্তা বিধান করতে প্রচলন করা হয়েছিল কিন্তু আধুনিক সংরক্ষণ ব্যবস্থা আবিস্কারের মাধ্যমে উন্নত বিশ্বে আজ কিউরিংয়ের দ্বারা  মাংস সংরক্ষণের পরিবর্তে এর সাংস্কৃতিক মূল্য এবং কিউরিং করা মাংসের কিছু উন্নত বৈশিষ্ট্য যেমন গ্রহণযোগ্য স্বাদ ও গঠনের কারণে এখনও ব্যবহার করা হচ্ছে। কম উন্নত দেশে কিউরিং মাংস উৎপাদন, পরিবহন ও প্রাপ্যতার প্রধান চালিকা শক্তি হিসেবে ব্যবহৃত হচ্ছে।
কিছু প্রথাগত কিউরড মাংস (যেমন অথেনটিক পারমা হ্যাম এবং কিছু অথেনটিক স্প্যানিশ চরিজো এবং ইটালিয়ান সালামি) শুধু লবণ দিয়ে কিউরিং করা  হয়। বর্তমানে পটাসিয়াম নাইট্রেট এবং সোডিয়াম নাইট্রাইট (লবণের সাথে) মাংস কিউরিংয়ের অতি সাধারণ উপাদান হিসেবে ব্যবহৃত হচ্ছে কারণ তারা মায়োগ্লোবিন এর সাথে যুক্ত হয়ে অক্সিজেনের প্রতিস্থাপক হিসেবে কাজ করে মায়োগ্লোবিনের বর্ণ লাল করে দেয়। কিন্তু সাম্প্রতিক গবেষণায় দেখা যাচ্ছে যে এই ধরনের রাসয়নিক  উপাদানগুলি এমন কিছু ব্যাকটেরিয়ার গ্রোথে বাঁধা দেয় যেগুলো বটুলিজম রোগের জন্য দায়ী। অনেক সময় খাবার লবণের সাথে নাইট্রেট ও নাইট্রাইটের মিশ্রণ (কিউরিং সল্ট) গোলাপি রং দ্বারা রঞ্জিত করা হয় যাতে সাদা খাবার লবণ থেকে একে আলাদা করা যায় । শুধু খাবার লবণ অথবা শুধু  নাইট্রেট বা নাইট্রাইট সাধারণত  কিউরিংয়ে ব্যবহৃত হয় না। সোডিয়াম নাইট্রেট,  সোডিয়াম নাইট্রাইট এবং পটাসিয়াম নাইট্রেট প্রাকৃতিকভাবেই গোলাপি ।
কিউরিংয়ের প্রয়োজনীয়তা
যদি সংরক্ষণ করা না হয় তাহলে অপরিশোধিত মাংস  নষ্ট হয়।
পারিসা বখতাভার
পারিসা বখতাভার (ফারসি: پریسا بخت‌آور) একজন ইরানি চলচ্চিত্র ও টেলিভিশন পরিচালক। তার টেলিভিশন সিরিজ, পশত-ই কনকুরিহার জন্য পরিচিত, যেটিতে তাদের কলেজের ভর্তি পরীক্ষার জন্য অধ্যয়নরত উচ্চ বিদ্যালয়ের সিনিয়রদের জীবন অনুসরণ তেরি করা হয়েছে। প্রথম ছবি দায়ের-ইয়ে জাঙ্গি তেহরানে মেহরান মোদিরি অভিনীত একটি চলচ্চিত্র।
ব্যক্তিগত জীবন
১৯৯০ সালে চলচ্চিত্র পরিচালক আসগর ফরহাদি কে বিবাহ করেন। তাদের দুজন সন্তান রয়েছে শিরিনা ফরহাদি ও সাগর।
দ্কোন-ম্ছোগ-ল্হুন-গ্রুব
দ্কোন-ম্ছোগ-ল্হুন-গ্রুব (১৪৯৭-১৫৫৭) তিব্বতের ঙ্গোর-এ-বাম-ছোস-ল্দান বৌদ্ধবিহারের দশম প্রধান বা ঙ্গোর-ছেন ছিলেন।
সংক্ষিপ্ত জীবনী
দ্কোন-ম্ছোগ-ল্হুন-গ্রুব ১৪৯৭ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল কুন-দ্গা'-দার এবং মাতার নাম ছিল য়োংস-'দ্জিন-দ্কোন-ম্ছোগ-'ফেল-বা'ই-দ্পোন-মো-ল্হা-মো । জন্মের সময় তার নাম রাখা হয় ল্হা-র্গোদ-দার । তেরো বছর বয়সে তিনি ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-'ফেল-বা নামক সপ্তম ঙ্গোর-ছেনের নিকট শিক্ষার্থীর শপথ গ্রহণ করেন। তার উল্লেখযোগ্য শিক্ষক ছিলেন মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন ও ল্হা-ম্ছোগ-সেং-গে নামক নবম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব, 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। ১৫৩৫ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের দশম প্রধান হিসেবে নির্বাচিত হন এবং পঁচিশ বছর ঐ পদে থাকেন। তার উল্লেখযোগ্য শিষ্য ছিলেন স্ঙ্গাগ্স-'ছাং-ঙ্গাগ-দ্বাং-কুন-দ্গা'-রিন-ছেন নামক তেইশতম সা-স্ক্যা-খ্রি-'দ্জিন, সাংস-র্গ্যাস-সেং-গে নামক একাদশ ঙ্গোর-ছেন, দ্কোন-ম্ছোগ-দ্পাল-ল্দান নামক দ্বাদশ ঙ্গোর-ছেন নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন প্রভৃতি।
ওয়ান পিস
ওয়ান পিস (ワンピース) ইচিরো ওডার লেখা ও আঁকা একটি জাপানি মাঙ্গা ধারাবাহিক। শুয়েসার সাপ্তাহিক শোনেন জাম্পে ২২ জুলাই ১৯৯৭ থেকে ধারাবাহিকভাবে প্রকাশিত হয়ে আসছে, যা ৯৪ টি বালামে সংগ্রহিত হয়েছে এখন পর্যন্ত। মাংকি ডি. লুফি নামের এক দুঃসাহসিক ছেলের রোমাঞ্চকর ভ্রমনের গল্প নিয়ে এ মাঙ্গা ধারাবাহিক, যার শরীর ভুলে ডেভিল ফ্রুট খাওয়ার কারণে পরিণত হয়ে যায় রাবার মানবে। জলদস্যুদের রাজা হওয়ার স্বপ্ন পূরণে লুফি এবং তার দস্যু-দলের সাথে 'স্ট্র হ্যাট পাইরেটস' নামে রওনা হয় রহস্যময় গ্র্যান্ড লাইনের উদ্দেশ্যে, পৃথিবীর পরম গুপ্তধন "ওয়ান পিস" এর খুঁজে।
ওয়ান পিস এর গল্প বলার ধরন, শিল্প, চরিত্রায়ন আর দারুণ রসবোধের জন্য বিভিন্ন সময় প্রশংসিত হয়েছে। এ মাঙ্গার কিছু বালাম প্রকাশনার কিছু রেকর্ডও ভেঙ্গেছে, যার মধ্যে আছে, জাপানের কোন বইয়ের সবচেয়ে বেশি প্রাথমিক ছাপানো। ইচিরো ওডার ওয়ান পিস মাঙ্গার প্রাতিষ্ঠানিক ওয়েবসাইটের ঘোষণামতে "দ্যা মোস্ট কপিজ পাবলিশড ফর দ্যা সেম কমিক বুক সিরিজ বাই এ সিঙ্গেল অথার"-এর জন্য মাঙ্গা ধারাবাহিকটি গিনেজ বিশ্ব রেকর্ডও করেছে।, মাঙ্গাটির ৪৬০ মিলিয়ন কপিরও বেশি বিশ্বব্যাপী ৪৩টি দেশে বিক্রি হয়েছে, যেটি একে সবচেয়ে বেশি বিক্রিত মাঙ্গা ধারাবাহিকে পরিণত করে।
সূচনা
ধারাবাহিকটি মাংকি ডি. লুফি নামে এক কিশোরকে ঘিরে, যে তার শৈশবের আদর্শ ক্ষমতাশালী দস্যু "লাল চুলো" শ্যাঙ্কস থেকে অনুপ্রাণিত হয়ে, দস্যুদের রাজা হওয়ার স্বপ্ন পূরণে পূর্ব নীল সাগরে বিখ্যাত গুপ্তধন ওয়ান পিস খুঁজতে যাত্রা শুরু করে। তার নিজের দস্যুদল খড়ে টুপির দস্যুদল (麦わら海賊団篇) গঠনের উদ্দেশ্যে লুফি বিখ্যাত "দস্যু শিকারী" রোরোনোয়া জোরোকে বাঁচায় ও তার সাথে বন্ধুত্ব করে নিজ দলে যোগদান করায় এবং তারা একসাথে রওয়া হয় গ্রান্ড লাইনের দিকে ওয়ান পিসের খুঁজে। তাদের যাত্রায় তাদের সাথে সমুদ্রপথসন্ধানকারী ও চোর নামি, স্নাইপার ও মিথ্যাবাদী উসোপ, এবং রাঁধুনী ভিনস্মোক সানজি বন্ধু হয়ে দস্যুদলে যোগদান করেন। তাদের যাত্রাপথে সাথী হয় গোয়িংগো ম্যারিগো (ゴーイング・メリー号) নামের একটি জাহাজ এবং তারা ইস্ট ব্লু এর বিভিন্ন কুখ্যাত দস্যুদের মুখোমুখি হতে থাকে। তাদের পথে তারা ডাক্তার ও নরত্বারোপিত বলগা হরিণ টনি টনি চপ্পার ও পূর্বের খুনি ও পুরাতত্ত্ববিদ নিকো রবিন, সাইবার্গ জাহাজ-নির্মাতা ফ্রাঙ্কি, কঙ্কাল অসিযোদ্ধা ও সঙ্গীতশিল্পী বুরুক, এবং পূর্বের সমুদ্রের সাতজন বিখ্যাত সেনাপতির একজন ও তিমি হাঙর ঘরানার কাণ্ডারী মৎসপুরুষ জিম্বে। তারা সহস্র সূর্য (サウザンドサニー号) নামে নতুন একটি জাহাজও পায় পথে। এ স্বপ্নের পথে চলতে গিয়ে একসাথে তাদের অন্য দস্যু, খয়রাত শিকারী, অপরাধী সংগঠন, গুপ্তচর এবং দুর্নীতিগ্রস্ত সরকারের মুখোমুখী হতে হয়।
অভিশপ্ত ফল
Devil Fruit বা অভিশপ্ত ফল হলো ওয়ান পিস এনিমে সিরিজের মধ্যে পাওয়া রহস্যময় ফল যা গ্রহণ করার পরে, ফলের ধরন এবং তারতম্যের উপর নির্ভর করে ভক্ষণকারী একটি বিশেষ ক্ষমতা সম্পন্ন হয়ে ওঠে। এখানে এটি উল্লেখযোগ্য যে, কোনো ব্যক্তি তার পুরো জীবনে কেবলমাত্র একবারই শয়তান ফল খেতে পারবে। যদি কোনো ব্যক্তি দুটি আলাদা অভিশপ্ত ফল খায় তবে তাৎক্ষনিক তার মৃত্যু ঘটবে।
অনেক রকমের  শয়তান ফল রয়েছে  এবং এগুলোর ক্ষমতাও আলাদা আলাদা ও  অপরিসীম । এক একটি ডেভিল ফ্রুটে  এক এক রকমের শক্তি রয়েছে যা জাগতিক কাজে ব্যবহার থেকে শুরু করে শক্তিশালী কোনো যুদ্ধে বা আক্রমণে পর্যন্ত বিভিন্ন উপায়ে ব্যবহার করা যেতে পারে। এগুলি অত্যন্ত মূল্যবান এবং জলদস্যু জগৎ এর অনেক ক্ষমতাশালী ব্যক্তি এবং মহাশক্তির  অধিকারী এসব ফল গুলোকে ভক্ষন করেছে
রিচার্ড ডিন অ্যান্ডারসন
অ্যান্ডারসন (১লা জানুয়ারি, ১৯৫০ সালে জন্মগ্রহণ করেন) একজন আমেরিকান অভিনেতা, পরিচালক এবং সুরকার।
প্রারম্ভিক জীবন
রিচার্ড ডিন অ্যান্ডারসন (Richard Dean Anderson) মিনিয়াপোলিস, মিনেসোটাতে ১৯৫০ সালের ১লা জানুয়ারি জন্মগ্রহণ করেন। তিনি ছিলেন স্টুয়ার্ট অ্যান্ডারসন এবং জুকেলিন কার্টার-এর চার সন্তানের মধ্যে সবার বড়। তিনি মিনেসোটার রোজভ্যালি বড় হন এবং সেখানকার আলেক্সজান্ডার র্যামসি হাই স্কুলে লেখাপড়া করেন। তিনি ছোটবেলায় স্বপ্ন দেখতেন যে, তিনি একজন পেশাদার হকি খেলোয়াড় হবেন কিন্তু তার হাতের বাহু ভেঙ্গে যাবার পর তার এ স্বপ্নটি নষ্ট হয়ে যায়।
তিনি ১৯৭৬ সালে একজন অভিনেতা হিসেবে কর্মজীবন শুরু করেন। ম্যাকগাইভার নামক টিভি সিরিয়ালে ম্যাকগাইভার চরিত্রে (একজন সিক্রেট এজেন্ট) অভিনয় করে তিনি দেশ-বিদেশে প্রচুর খ্যাতি অর্জন করেন।
ম্যাকগাইভার
এবিসিতে ১৯৮৫-১৯৯২ সাল পর্যন্ত "ম্যাকগাইভার" প্রচারিত হয়। এতে তিনি প্রধান চরিত্রে (অ্যাংগাস ম্যাকগাইভার) হিসেবে অভিনয় করেন। চরিত্রটি হল একজন প্রাক্তন সিক্রেট এজেন্ট যিনি খুবই বুদ্ধিমান ও নানা কৌশলে পারদর্শী।
জশুয়া জেমস গ্রিফিথস
জশুয়া জেমস গ্রিফিথস (Josh Griffiths, ; জন্ম: ৫ সেপ্টেম্বর ২০০১; জশ গ্রিফিথস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ওয়েস্ট ব্রমউইচ অ্যালবিয়নের হয়ে একজন গোলরক্ষক হিসেবে খেলেন।
ইংরেজ ফুটবল ক্লাব ওয়েস্ট ব্রমউইচ অ্যালবিয়নের যুব পর্যায়ের হয়ে খেলার মাধ্যমে গ্রিফিথস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব ওয়েস্ট ব্রমউইচ অ্যালবিয়নের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে, তিনি ধারে ওয়েস্ট ব্রমউইচ অ্যালবিয়ন হতে চেল্টন্যাম টাউনে যোগদান করেছেন। অতঃপর তিনি লিংকন সিটি এবং [পোর্টসমাথ ফুটবল ক্লাব|পোর্টসমাথের]] হয়ে ধারে খেলেছেন।
২০১৯ সালে, গ্রিফিথস ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
জশুয়া জেমস গ্রিফিথস ২০০১ সালের ৫ই সেপ্টেম্বর তারিখে ইংল্যান্ডের হেরিফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গ্রিফিথস ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ২৪শে মার্চ তারিখে তিনি মেক্সিকো অনূর্ধ্ব-১৮ দলের বিরুদ্ধে ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। ইংল্যান্ডের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন,  উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে।
শাম্মাইয়া মাদ্রাসা
শাম্মাইয়া মাদ্রাসা (مدرسة الشماعية) তিউনিশিয়ার তিউনিসে অবস্থিত একটি মাদ্রাসা।
ইতিহাস
শাম্মাইয়া প্রথম হাফসিদ সুলতান আবু যাকারিয়া ইয়াহইয়ের নির্দেশ অনুসারে মাগরেব অঞ্চলের প্রথম মাদ্রাসা হিসাবে নির্মিত হয়। আলি ইবনে মোহাম্মদ ইবনে আল-কাসেম এই নির্মাণকাজের দেখাশুনার দায়িত্বে পালন করেন।
সমাজে মাদ্রাসাটির একটি অত্যন্ত গুরুত্বপূর্ণ ভূমিকা ছিল। এর বেশিরভাগ শিক্ষার্থী পরবর্তীকালে আল-জায়তুনা মসজিদের ইমাম হয়েছেন।
কয়েক দশক ধরে মাদ্রাসাটি বিকশিত হয়। ১৭ তম শতাব্দীতে মাদ্রাসার সম্পত্তির ব্যবস্থাপক আবু আল-গাইথ আল কাচাচ মাদ্রাসাটিকে পুননির্মাণ করেন।
মাদ্রাসাটির বর্তমান স্থাপত্যটি ১৬৪০ এবং ১৬৪৭ সালের মধ্যবর্তী সময়ে তিউনিসের বেগ আহমেদ খোদজার পুননির্মাণের পরবর্তী ফলাফল।
বর্তমান পরিস্থিতি
নব্বইয়ের দশকে মাদ্রাসা পুননির্মাণ করা হয়। বর্তমানে চামড়া ও জুতার কারিগরদের প্রশিক্ষণ কেন্দ্র হিসাবে ব্যবহার হয়।
অ্যাপল এ১৪
অ্যাপল এ১৪ বায়োনিক হলো অ্যাপল কর্তৃক ডিজাইন করা ৬৪-বিট এআরএম-ভিত্তিক সিস্টেম অন এ চিপ (এসসি)। এটি চতুর্থ প্রজন্মের আইপ্যাড এয়ারের পাশাপাশি আইফোন ১২ মিনি, আইফোন ১২, আইফোন ১২ প্রো, এবং আইফোন ১২ প্রো ম্যাক্সে ব্যবহার করা হয়েছে। অ্যাপলের মতে এই সেন্ট্রাল প্রসেসিং ইউনিট (CPU) এ১২ এর তুলনায় ৪০% (এ১৩ এর তুলনায় ১৬%) দ্রুত কাজ করবে, যেখানে গ্রাফিক্স প্রসেসিং ইউনিট (GPU) এ১২ এর তুলনায় ৩০% দ্রুততর। এটিতে ১৬-কোরবিশিষ্ট নিউরাল ইঞ্জিন এবং নতুন মেশিন লার্নিং ম্যাট্রিক্স এক্সিলারেটস অন্তর্ভুক্ত রয়েছে যা যথাক্রমে দ্বিগুন এবং দশগুণ দ্রুত কাজ করে। এ১৪ এ ২টি বৃহৎ কোর (৩.১ গিগাহার্জ) এবং ৪টি ছোট কোর (১.৮ গিগাহার্জ) রয়েছে।
ডিজাইন
অ্যাপল এ১৪ বায়োনিক অ্যাপলের ডিজাইন করা একটি ৬৪-বিট হেক্সা-কোর সিপিইউ, যেখানে ARMv8 আইএসএ বাস্তবায়ন করা হয়েছে। এটিতে ফায়ারস্টর্ম নামে দুটি উচ্চ-ক্ষমতাসম্পন্ন কোর এবং আইসস্টর্ম নামে চারটি শক্তি-সাশ্রয়ী কোর রয়েছে ।
এ১৪-তে ব্যবহার করা অ্যাপলের ডিজাইনকৃত চারটি কোরবিশিষ্ট জিপিইউর এ১২ এর তুলনায় ৩০% দ্রুত গ্রাফিক্স কর্মক্ষমতা রয়েছে। এ১৪ সিপিইউতে ডেডিকেটেড নিউরাল নেটওয়ার্ক হার্ডওয়্যার রয়েছে যাকে অ্যাপল নতুন ১৬-কোর নিউরাল ইঞ্জিন বলে অভিহিত করেছে। নিউরাল ইঞ্জিন প্রতি সেকেন্ডে ১১ ট্রিলিয়ন ক্রিয়াকলাপ করতে পারে।  পৃথক নিউরাল ইঞ্জিন ছাড়াও, এ১৪ সিপিইউতে দ্বিতীয়-প্রজন্মের মেশিন লার্নিং ম্যাট্রিক্স স্ক্যালার গুণিতকরণ এক্সিলারেটরস (যাকে অ্যাপল এএমএক্স ব্লক বলে) অন্তর্ভুক্ত করা হয়েছে। এছাড়াও এ১৪ সিপিইউতে একটি নতুন ইমেজ প্রসেসর অন্তর্ভুক্ত করা হয়েছে যার উন্নত ফটোগ্রাফিক গণনা ক্ষমতা রয়েছে।
চরণজিত কাউর বাজ্বয়া
চরণজিত কাউর বাজ্বয়া একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাব বিধানসভার একজন সদস্য ছিলেন। পাঞ্জাব বিধানসভার কাদিয়ান আসন থেকে ২০১২ সালে নির্বাচিত হয়েছিলেন তিনি। তিনি পাঞ্জাব প্রদেশ কংগ্রেস কমিটির সভাপতি প্রতাপ সিং বাজ্বয়ার সহধর্মিণী। তার স্বামী লোকসভার সদস্য।
জন্ম
১৯৫৯ সালের জুন মাসের ২৫ তারিখে ভারতের পাঞ্জাব প্রদেশের পাটিয়ালাতে জন্মগ্রহণ করেন তিনি। তার পিতার নাম হরিচরণ সিং চাহাল এবং তার মাতার নাম গুরুচরণ চাহাল।
শিক্ষাজীবন
তিনি একজন স্নাতক। ম্যাট্রিকুলেশন, ইন্টারমিডিয়েট শেষ করার পর, ১৯৭৯ সালে, পাঞ্জাব বিশ্ববিদ্যালয় থেকে ইংরেজিতে স্নাতক ডিগ্রি লাভ করেন তিনি।
রাজনৈতিক জীবন
চরণজিত কাউর বাজ্বয়া, ২০১২ সালে, পাঞ্জাব বিধানসভা নির্বাচনে, কাদিয়ান আসন থেকে নির্বাচন করার জন্য ভারতীয় জাতীয় কংগ্রেস থেকে মনোনয়ন পান। কাদিয়ান জায়গাটি কাদিয়ানি সম্প্রদায়ের প্রতিষ্ঠাতা মির্জা গোলাম আহমদের জন্মস্থান হিসেবে ভারতবর্ষে পরিচিত। চরনজিত কাউর বাজ্বয়া, মোট প্রদত্ত ভোটের ৪৮.৯৪% ভোট পেয়ে, বিধানসভার সদস্য নির্বাচিত হন। তিনি ৫৯,৮৪৩ ভোট পেয়ে নির্বাচিত হয়েছিলেন। তার নিকটতম প্রতিদ্বন্দ্বী ছিলেন প্রাদেশিক সরকারের সাবেক শিক্ষামন্ত্রী শিরোমণি আকালি দলের সেবা সিং সেখোয়ান। সেবা সিং সেখোয়ান পেয়েছিলেন ৪৩,৬৮৭ ভোট, যা প্রদত্ত ভোটের ৩৫.৭৩%। চরনজিত কাউর বাজ্বয়াসহ ১৪ জন নারী, সেবার পাঞ্জাব বিধানসভা নির্বাচনে জয়লাভ করেছিলেন, যা ১১৭ জন সদস্যবিশিষ্ট পাঞ্জাব বিধানসভার মোট সদস্য সংখ্যার ১১.৯৭%। ২০১৬ সালের নভেম্বরে, ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়। ২০১৭ সালের বিধানসভা নির্বাচনে, তিনি প্রতিদ্বন্দ্বিতা করেন নি। তার আসনে বাজ্বয়া পরিবারের আরেক সদস্য, তার স্বামী প্রতাপ সিং বাজ্বয়ার ভাই ফতেহজং বাজ্বয়া ভারতীয় জাতীয় কংগ্রেস থেকে মনোনয়ন পান এবং জয়লাভ করেন।
ব্যক্তিগত জীবন
তিনি প্রতাপ সিং বাজ্বয়ার জীবনসঙ্গিনী। তার স্বামী প্রতাপ সিং বাজ্বয়ার বাবা সৎনাম সিং, বাজ্বয়া পাঞ্জাব বিধানসভার পাঁচ বার নির্বাচিত সদস্য এবং পাঞ্জাব প্রাদেশিক সরকারের সাবেক মন্ত্রী। রাজনীতির বাইরে, বিক্রম প্রতাপ বাজ্বয়া একজন সমাজসেবক ও ক্রীড়া সংগঠক। তার স্বামীর পাশাপাশি তিনিও প্রাদেশিক রাজনীতিতে রেখে চলেছেন গুরুত্বপূর্ণ ভূমিকা। এই দম্পতির একমাত্র সন্তান বিক্রম প্রতাপ বাজ্বয়া।
ঘূর্ণিঝড় আম্পান
সুপার সাইক্লোন আম্পান বা আমফান একটি ক্রান্তীয় ঘূর্ণিঝড়, যা বঙ্গোপসাগরের তীরবর্তী ভারতের পূর্বাংশে এবং বাংলাদেশে আঘাত হানে। বাংলাদেশের উপকূলীয় অঞ্চল, ভারতের ওড়িশা ও পশ্চিমবঙ্গ ঘূর্ণিঝড়ের ঝুঁকির মধ্যে ছিল। এ শতাব্দীতে বঙ্গোপসাগরে তৈরি হওয়া এটিই প্রথম সুপার ঘূর্ণিঝড়।  ২০০৭ মরসুমের সিডরের পর থেকে গঙ্গা বদ্বী্পে আঘাত হানার এটি সবচেয়ে শক্তিশালী ক্রান্তীয় ঘূর্ণিঝড় এবং ১৯৯৯ ওড়িশা ঘূর্ণিঝড়ের পর বঙ্গোপসাগরে এটি প্রথম সুপার ঘূর্ণিঝড়। আম্পানে ১,৩০০ কোটি মার্কিন ডলারের বেশি ক্ষতি হয়েছে। ২০০৮ সালের ঘূর্ণিঝড় নার্গিসের রেকর্ডকে ছাড়িয়ে ভারত মহাসাগরের উত্তরভাগে রেকর্ড করা সবচেয়ে ব্যয়বহুল ঘূর্ণিঝড়ও আম্পান।
এর আগে বঙ্গোপসাগরের দুইটি ঘূর্ণিঝড় আম্পানের তীব্রতার কাছাকাছি যেতে পেরেছিল। তার মধ্যে একটি আঘাত হেনেছিল ওড়িশায়, অন্যটি বাংলাদেশের চট্টগ্রামে।
নামকরণ
‘আম্পান’ কথার অর্থ আকাশ। এটি একটি থাই শব্দ। আরব সাগর ও বঙ্গোপসাগর তীরবর্তী রাষ্ট্রগুলো নিয়ে গঠিত ইকোনমিক অ্যান্ড সোশ্যাল কাউন্সিল ফর এশিয়া অ্যান্ড প্যাসিফিক (এসক্যাপ) এর ৮ সদস্যের প্যানেল সকলের সম্মতির ভিত্তিতে নতুন ঘূর্ণিঝড়ের নাম নির্ধারণ করে থাকে। পুরাতন তালিকার সর্বশেষ নাম ছিল ‘আম্পান’। ২০০৪ সালে ঘূর্ণিঝড় আম্পানের নামকরণ প্রস্তাব করে থাইল্যান্ড।
আবহাওয়ার ঘটনা-বিবরণ
নিম্নচাপটি ক্রমাগতভাবে উত্তর দিকে অগ্রসর হতে থাকে এবং কয়েক ঘন্টা পরে ঘূর্ণিঝড়ে পরিণত হয়, যার নাম দেওয়া হয় আম্পান। তীব্রতা সাময়িকভাবে বাধাগ্রস্ত হয়েছিল কারণ মাঝারি পূর্বদিকের বায়ু বৈষম্য প্রক্রিয়ার মেঘের বিন্যাসকে ব্যাহত করেছিল। ১৭ মে, উচ্চ স্তরের বাতাসের উন্নতি হওয়ায় উল্লেখযোগ্য তীব্রতার জন্য পরিস্থিতি আরও অনুকূল হয়ে ওঠে। ফলস্বরূপ, জেটিডব্লিউসি ১২:০০ (ইউটিসি)-তে থেকে  বাতাসের বৃদ্ধি মূল্যায়ন করে জানায় আম্পান একটি প্রবল ঘূর্ণিঝড়ে পরিণত হয়েছে, মাত্র ছয় ঘন্টা পরে সাফির-সিম্পসন স্কেলে (এসএসএইচডব্লিউএস) দেখা যায় এটি একটি ক্যাটাগরি-৪ হারিকেনের সমতুল্য। তদুপরি, আইএমডি তাদের ঘূর্ণিঝড়ের তীব্রতার স্কেলে আম্পানকে একটি অত্যন্ত প্রবল ঘূর্ণিঝড়ে উন্নীত করেছিল। বিস্তৃত ঝড়টিকে ১,১১০ কিমি (৬৯০ মা) এর বেশি প্রসারিত একটি মেঘের ঢাল এবং একটি তীক্ষ্ণভাবে রূপরেখাযুক্ত ১০ নটিক্যাল মাইল-প্রশস্ত দৃষ্টি দ্বারা চিহ্নিত করা হয়েছিল।
১৮ মে এর প্রথম দিকে, মাইক্রোওয়েভ চিত্রে দুটি স্বতন্ত্র ঘনকেন্দ্রিক আইওয়ালকে চিত্রিত করা হয়েছিল, এটি একটি আইওয়াল প্রতিস্থাপন চক্রের একটি বিবৃতি চিহ্ন যা খুব তীব্র ঘূর্ণিঝড়ের জন্য সাধারণ। দিনের বেলায়, বায়ু বৈষম্য এবং শুষ্ক বাতাসের প্রভাব এই অভ্যন্তরীণ মূল পরিবর্তনকে বাধাগ্রস্ত করে, যার ফলে ১৮ মে এর শেষের দিকে আইওয়ালটি <sup class="noprint Inline-Template" style="white-space:nowrap;">] আইএসটি সময়ানুযায়ী (১২:০০ ইউটিসি) প্রায় বিকাল সাড়ে ৫টার দিকে,, আম্ফান পশ্চিমবঙ্গের বকখালির কাছে বেগে ঝোড়ো হাওয়া নিয়ে আছড়ে পড়েছিল। এটি আরও স্থলভাগে অগ্রসর হওয়ার সাথে সাথে আম্পান দ্রুত দুর্বল হয়ে পড়েছিল। আছড়ে পড়ার মাত্র ছয় ঘন্টা পরে, জেটিডব্লিউসি ঝড়টিকে একটি ক্যাটাগরি-১ সমতুল্য ঘূর্ণিঝড়ে নামিয়ে এনেছিল এবং প্রক্রিয়াতে এর সর্বশেষ সতর্কতা জারি করেছিল কারণ এটি অগোছালো হয়ে পড়ে। ২১ মে, আম্পান একটি নিম্নচাপে পরিণত হয়েছিল।
প্রস্তুতি
thumb|মে ১৬ তারিখে ক্রান্তীয় নিম্নচাপ থেকে ঘূর্ণিঝড়ে পরিণত হওয়ার কিছুক্ষণ পর।|alt=নব্যসৃষ্ট ঘূর্ণিঝড় আম্পানের স্যাটেলাইট ছবি মার্কিন যুক্তরাষ্ট্রের প্যাসিফিক ডিজাস্টার সেন্টারের মতে বাংলাদেশ ও ভারতের প্রায় ৩.৮৯ কোটি মানুষকে ঝুঁকির মধ্যে ফেলে। নিম্নচাপের ক্রমশ ঘনীভূতকরণের ফলে ভারত আবহাওয়া বিভাগ (আইএমডি) ভারতের সামুদ্রিক অঞ্চল জুড়ে, বিশেষত বাংলাদেশ ও ভারতের সামুদ্রিক অঞ্চল বঙ্গোপসাগরে ঘূর্ণিঝড় সতর্কতা জারি করে। নির্দিষ্ট স্থানে মে ১৫–১৮ পর্যন্ত মৎসজীবীদেরকে না যেতে বলা হয়। শ্রীলঙ্কার মৎসজীবীদেরকেও সরকার নিজ দেশে থাকার আদেশ দেয়। ওড়িশা ও পশ্চিমবঙ্গের প্রশাসনের সাথে তাল মিলিয়ে ভারতীয় কোস্ট গার্ডের জাহাজ ও বিমান সকল মৎসজীবীদের নৌকাকে বন্দরে ফেরত পাঠায়। বঙ্গোপসাগরের তীরবর্তী সকল বন্দরের কার্যক্রম স্থগিত রাখা হয়। চেন্নাইয়ের মেরিটাইম রেসকিউ কোঅর্ডিনেশন সেন্টার বঙ্গোপসাগরের জন্য আন্তর্জাতিক নিরাপত্তা জাল তৈরি করে। বাংলাদেশ অভ্যন্তরীণ নৌ-পরিবহন করপোরেশন ফেরি চলাচল বন্ধ ঘোষণা করে। গমনোপযোগী জাহাজে পণ্য ওঠানো বন্ধ করে বাংলাদেশ। চট্টগ্রাম থেকে ছোট নৌপরিবহনের যানগুলো কর্ণফুলী নদীতে নিরাপদ দূরত্বে রাখা হয়।
পারাদিপসহ কিছু বন্দর থেকে ক্ষতি কমাতে জাহাজ সরিয়ে নেওয়া হয়। ওড়িশা সরকার অবকাঠামোগত ক্ষতি দ্রুত পুনরুদ্ধারের উদ্দেশ্যে বিদ্যুৎ ও টেলিযোগাযোগ খাতে কর্মীদের প্রস্তুত রাখা হয়। হেল্পলাইনগুলো জরুরী অবস্থার জন্য তৈরি রাখা হয়। ওড়িশা ও পশ্চিমবঙ্গের ট্রেন ও অন্যান্য যোগাযোগ ব্যবস্থা স্থগিত বা অন্য রুটের দিকে নিয়ে যাওয়া হয়। উভয় রাজ্যেই শ্রমিক ট্রেনব্যবস্থা চারদিনের জন্য স্থগিত করা হয়।   নিউ দিল্লি ও ভুবনেশ্বরের মধ্যে চলমান এসি এক্সপ্রেস ট্রেনগুলো অন্য পথে চালানোর সিদ্ধান্ত নেয়া হয়, ক্ষতিপূরণের জন্য। নেতাজী সুভাষচন্দ্র আন্তর্জাতিক বিমানবন্দর ২১ মে পর্যন্ত বন্ধ রাখা হয়। বিমানবন্দর টার্মিনের ছাদে প্রতিরোধ ব্যবস্থা নিশ্চিত করা হয় ক্ষতি কমানোর উদ্দেশ্যে।
বাংলাদেশ ঘূর্ণিঝড় প্রস্তুতি কর্মসূচী এবং জাতীয় দুর্যোগ মোকাবেলা সমন্বয়ক দল ১৮ মে আম্পানের প্রস্তুতির জন্য বৈঠক করে। একাধিক বেসরকারি এজেন্সি দুর্যোগ প্রস্তুতি প্রোগ্রামের সাথে মিলে কক্সবাজারে রোহিঙ্গাদের জন্য সহায়তার কাজ করে। জনস্বাস্থ্য প্রকৌশল বিভাগ ১৫ দিনের পানি পরিশোধন কেন্দ্র এবং স্যানিটারি সামগ্রী প্রস্তুত রাখে। ঝড় চলাকালীন ১৯৩৩টি স্বাস্থ্যকর্মীদের দল প্রস্তুত রাখা হয় সারা বাংলাদেশে। পনেরো হাজার স্বেচ্ছাসেবক এবং ২৮৪টি মেডিকেল দল চট্টগ্রামে সহায়তা প্রদানের জন্য পাঠানো হয়। আন্তঃবাহিনী জনসংযোগ পরিদপ্তর অনুযায়ী বাংলাদেশ সশস্ত্র বাহিনীর ১৪৫টি দুর্যোগ ব্যবস্থাপনা দল বিশেষ সামগ্রীসহ প্রস্তুত রাখা হয়। বাংলাদেশ সেনাবাহিনী আম্পান-পরবরতী সেবাদানের জন্য ৭১টি মেডিকেল দল এবং ১৮,৪০০ প্যাকেট ত্রাণসামগ্রী প্রস্তুত রাখে। বাংলাদেশ নৌবাহিনী ২৫টি জাহাজকে জরুরী অবস্থা নিরসন, উদ্ধার ও ত্রাণকাজে নিয়োজিত রাখে। বাংলাদেশ বিমানবাহিনীকে প্রস্তুত রাখা হয়। কৃষি মন্ত্রণালয় পরিপক্ব ধানকে উঠিয়ে ফেলার পরামর্শ দেয়। মৎস্য ও প্রাণিসম্পদ মন্ত্রণালয় সাত হাজার গৃহপালিত পশুকে নিরাপদ আশ্রয়ে সরিয়ে নেয়।
কোভিড-১৯ প্রাদুর্ভাবের মধ্যেই ঘূর্ণিঝড় আম্পান আঘাত হানতে যাচ্ছে। এবারে তাই ঘূর্ণিঝড়ের আশ্রয়কেন্দ্র প্রস্তুতির পাশাপাশি সামাজিক দূরত্ব নিশ্চিত করতে হয় বলে বাংলাদেশের দুর্যোগ ব্যবস্থাপনা ও ত্রাণ মন্ত্রণালয় জানায়। উপকূলীয় এলাকার স্কুল-কলেজগুলো জনসাধারণের আশ্রয়কেন্দ্র হিসেবে খুলে দেওয়ার বিষয়ে প্রয়োজনীয় ব্যবস্থা নেওয়ার নির্দেশ দিয়েছে মাধ্যমিক ও উচ্চশিক্ষা অধিদপ্তর। আশ্রয়কেন্দ্রের পাশাপাশি শিক্ষাপ্রতিষ্ঠানগুলোকে প্রস্তুত রাখা হয় একারণে। প্রায় ৫৬ হাজার স্বেচ্ছাসেবী রয়েছেন এবং তারা মানুষের মধ্যে সচেতনতা ছড়ানোর জন্য মাঠ পর্যায়ে কাজ করছেন।
পশ্চিমবঙ্গ
ঘূর্ণিঝড়ের উপকূলে আছড়ে পড়ার কেন্দ্রস্থল পশ্চিমবঙ্গে, আমফানের সবচেয়ে ব্যাপক ক্ষয়ক্ষতি হয়েছে। এক দশকেরও বেশি সময় ধরে এই অঞ্চলে আঘাত হানা, ঝড়গুলির মধ্যে এই ঝড়টি সবচেয়ে বেশি শক্তিশালী ছিল। আনুমানিক ৫ মিটার (১৬ ফুট) উপর দিয়ে বয়ে যাওয়া ঝড়ে উপকূলীয় সম্প্রদায়ের বিস্তৃত অংশ ডুবে গেছে এবং সেখানকার যোগাযোগ বিচ্ছিন্ন হয়ে গেছে। সুন্দরবনে সর্বাধিক জলোচ্ছাস আশা করা হয়েছিল, যেখানে অভ্যন্তরীণভাবে বন্যা ১৫ কিলোমিটার (৯.৩ মাইল) প্রসারিত হতে পারে। উপকূলীয় অঞ্চলগুলিতে বাতাসের বেগ পর্যন্ত পরিমাপ করা হয়েছিল।  কলকাতায়,   বয়ে যাওয়া ক্ষতিকারক ঝড়ে বহু গাড়ি  উল্টে যায় এবং গাছ পড়ে ভেঙ্গে যায়।  হুগলি জেলায় হাজার হাজার মাটির ঘর ক্ষতিগ্রস্ত হয়েছে। পশ্চিমবঙ্গে কমপক্ষে ৭২ জন মারা গিয়েছিল, কলকাতাতে ১৫ জন;  বেশিরভাগ হতাহতের ঘটনা ঘটে তড়িতাহত হয়ে বা বাড়িঘর ভেঙে পড়ার কারণে। দক্ষিণ চব্বিশ পরগনার ১০০ র বেশি ঘরবাড়ি বিধ্বস্ত হয়েছে এবং  বাঁধগুলি ভাঙ্গার ফলে গ্রাম ও ফসলি জমিতে বন্যার সৃষ্টি হয়। ২০০৯ সালের ঘূর্ণিঝড় আইলার চেয়ে এই  প্রবল ঘূর্ণিঝড়ে  ক্ষয়ক্ষতি অনেক বেশি। পশ্চিমবঙ্গ জুড়ে ৮৮,০০০ হেক্টর (২১৭,০০০ একর) ধান এবং ২,০০,০০০ হেক্টর (৫০০,০০০ একর) শাকসবজি এবং তিলের ফসল নষ্ট হয়ে গেছে। কেবলমাত্র কলকাতায়  ঘূর্ণিঝড়ে ৫০০০ গাছ নষ্ট হয়েছে। সরকার রাজ্যজুড়ে ক্ষয়ক্ষতির পরিমান ১ ট্রিলিয়ন ডলার (১৩.২ বিলিয়ন মার্কিন ডলার) বলে অনুমান করেছে। আচার্য জগদীশচন্দ্র বসু ভারতীয় উদ্ভিদ উদ্যানে বহু দেশি বিদেশি দুস্প্রাপ্য গাছ,ফুল, পাখির বাসা সমেত ২৭০ বছরের পুরানো গিনেস বুক খ্যাত   দ্য গ্রেট ব্যানিয়ন ট্রি বা বিশাল বটবৃক্ষ এই ঝড়ে মারাত্মক ভাবে ক্ষতিগ্রস্ত হয়েছে।
ওড়িশা
প্রতিবেশী ওড়িশায় উল্লেখযোগ্য প্রভাব দেখা গিয়েছিল, বাতাসের বেগ ছিল এবং পারাদিপে  পর্যন্ত বৃষ্টি হয়েছিল। ৬৫টি বৈদ্যুতিক সাবস্টেশনগুলি প্রভাবিত হয়েছিল, ১৯ লাখ মানুষ বিদ্যুতবিহীন হয়েছিল। ওডিশায় ৩ জনের মৃত্যু হয়েছে, একজন ডুবে যাওয়ার কারণে এবং অন্যজন  দেয়াল ধসে পড়ে।
দক্ষিণ ভারত
১৬ মে থেকে কেরালার অনেক জেলায় আম্ফানের প্রভাবে বৃষ্টি এবং শক্তিশালী বাতাস বইতে শুরু করেছিল। আম্ফানের সাথে যুক্ত বজ্রঝড় তিরুবনন্তপুরমের ভ্যালিয়াথুরা শহরতলিতে তীব্র উপকূলীয় ক্ষয়, রাস্তা ক্ষতিগ্রস্ত হয়েছিল এবং ঘরবাড়ি ধ্বংস করেছিল ও শতাধিক পরিবারকে তাদের বাড়িঘর থেকে নিরাপদে সরিয়ে নেওয়া হয়েছিল। কোট্টায়াম জেলায়, বিশেষ করে বৈককোম তালুকে প্রচণ্ড বাতাসে মারাত্মক ক্ষতি হয়েছে, যেখানে বাড়িঘর ও মন্দিরগুলি ক্ষতিগ্রস্থ হয়েছে এবং গাছ ও বৈদ্যুতিক খুঁটিগুলি ভেঙে পড়েছিল। বৈকোম মহাদেব মন্দিরের টালির ছাদ এই বাতাসে ক্ষতিগ্রস্ত হয়েছিল। ১৬টি বাড়ি ধ্বংস এবং ৩১৩ বাড়ির আংশিক ক্ষতির ফলে ১.৪৭ বিলিয়ন রুপি (১৯.৩ মিলিয়ন মার্কিন ডলার) ক্ষতি হয়েছে। গৃহহীনদের আশ্রয়স্থল হিসেবে ব্যবহৃত একটি উচ্চ বিদ্যালয় ধসে পড়লে কিছু লোক সামান্য আহত হয়েছিল।
তামিলনাড়ু ঘূর্ণিঝড়ের কিছুটা প্রভাবের সম্মুখীন হয়েছিল। প্রবল বাতাসে রামানাথপুরম জেলায় নোঙর করা অন্তত ১০০টি নৌকা ক্ষতিগ্রস্ত হয়েছিল। আম্পানের কারণে উত্তাল সমুদ্র থেকে উপকূলীয় ক্ষয়জনিত কারণে ভিলুপুরম জেলার বোমামায়ারপালায়মে তিনটি বাড়ি ধসে পড়েছিল। গান্ডারভাকোট্টাই ও অরনথাঙ্গীর আশেপাশে প্রায় ৩৫ একর কলা ফসল নষ্ট হয়েছিল। রাজ্যের উত্তরাঞ্চলে এক সপ্তাহ ধরে তাপপ্রবাহের মতো অবস্থা বিরাজ করেছিল কারণ আম্ফান এলাকার সমস্ত আর্দ্রতা গ্রহণ করেয়ছিল।
অন্ধ্র প্রদেশের কাকিনাডার কাছে সোরাদাপেটাতে উত্তাল সমুদ্র ৩৫টি বাড়ি ধ্বংস করেছিল এবং আরও বেশ কয়েকটিও ক্ষতিগ্রস্ত হয়েছিল।
বাংলাদেশ
উপকূলীয় জলের স্তর বৃদ্ধি পাওয়ায় আম্পানের স্থলভাগে আছড়ে পড়ার আগে বাংলাদেশে ক্ষয়ক্ষতির প্রভাব শুরু হয়েছিল। বাংলাদেশের মূলত দক্ষিণ-পশ্চিমাঞ্চলীয় জেলাগুলোতেই আম্পানের আঘাত তীব্র ছিল। বাঁধগুলির ভাঙ্গার ফলে পটুয়াখালী জেলার অন্তর্গত গলাচিপা, কলাপাড়া, এবং রাঙ্গাবালী সহ ১০টি গ্রাম ডুবে গেছে। নোয়াখালী জেলার একটি দ্বীপে ঝড়ের বর্ষণে কমপক্ষে ৫০০ টি ঘর নষ্ট হয়েছে।
ঘূর্ণিঝড় প্রস্তুতি কর্মসূচির নেতা শাহ আলম সহ ঝড়-সংক্রান্ত ঘটনায় কমপক্ষে ২০ জন মারা গিয়েছিলেন, যিনি তাঁর নৌকোটি উল্টে ডুবে মারা যান। দেশজুড়ে প্রাথমিক ক্ষতি ৳ ১১০০ কোটি (মার্কিন ১৩ কোটি ডলার) পৌঁছেছে। বিদ্যুৎ বিভ্রাটের কারণে ১ কোটিরও বেশি লোক বিদ্যুৎবিহীন হয়েছিল। প্রায় ৩,০০০ টি চিংড়ি এবং কাঁকড়া খামারগুলি বন্যায় মারাত্মকভাবে ক্ষতিগ্রস্ত বা ধ্বংস হয়েছে। সাতক্ষীরা জেলার, পূর্ব দুর্গাবতীতে, একটি বাধের কিছু অংশ ৪ মিটার (১৩ ফুট) উঁচু বন্যার জলে ভেসে যায়, যার ফলে ৬০০ টি বাড়িঘর ডুবে গেছে। কর্মকর্তারা আশঙ্কা করেছিলেন যে ২০০৭ সালে ঘূর্ণিঝড় সিডর যার ফলে প্রায় ৩,৫০০ লোক মারা গিয়েছিল, তারপর থেকে আম্পান সবচেয়ে মারাত্মক ঝড় ছিল। ভারতের আবহাওয়া দফতর ১০ থেকে ১৬ফুট (৩-৫ মিটার) উচ্চতর ঝড় বয়ে যাওয়ার পূর্বাভাস দিয়েছিল। সুন্দরবনের উত্তরে খুলনা শহরে কমপক্ষে ৮৩,০০০ বাড়ি ক্ষতিগ্রস্ত বা ধ্বংস হয়েছে। সরকার প্রায় ১৫০ কোটি মার্কিন ডলার ক্ষয়ক্ষতির আশঙ্কা করছে।
শ্রীলঙ্কা
ঘূর্ণিঝড়টি শ্রীলঙ্কায় ভারী বৃষ্টিপাত ও শক্তিশালী বাতাস তৈরি করেছিল ও দ্বীপের পূর্ব দিকে তীব্রতর হয়েছিল, প্রায় ২,০০০ লোক ক্ষতিগ্রস্ত হয়েছিল এবং বন্যা ও ভূমিধ্বসের সৃষ্টি করেছিল। কালু গঙ্গার তীরে ছোটখাটো বন্যা হয়েছিল। রত্নাপুরা জেলায় এই বৃষ্টির ফলে দুইজন নিহত হয়েছিল, একজন ভূমিধসে এবং অন্যজন গাছ পড়ে মারা যায়। ভূমিধসের কারণে এলাকার আহত অন্যান্য বাসিন্দাদের হাসপাতালে ভর্তি করা হয়। কেগালে দুইজন নিহত হয়, যেখানে ২৪ ঘণ্টায় 214 mm বৃষ্টিপাত হয়েছিল। কোট্টাম্পিটিয়া এবং পেলমাদুল্লায় আকস্মিক বন্যার কারণে সম্ভাব্য ভূমিধসের জন্য ঝুঁকিপূর্ণ বাড়িগুলি থেকে ৬০ জনকে সরিয়ে নেওয়া হয়েছিল। আম্ফানে ৫০০ টিরও বেশি বাড়ি ক্ষতিগ্রস্ত হয়েছিল, যার মধ্যে ১৪৫ টি পোলোন্নারুওয়াতে ছিল।
ভুটান
আম্ফানের বাকি অংশ ভুটান জুড়ে বেশ কয়েক দিনের অস্থির আবহাওয়া তৈরি করেছিল, বিশেষ করে সিরাং জেলায় তিন দিনের ভারী বৃষ্টিপাত হয়েছিল। দেশজুড়ে ভূমিধস এবং পাথরের ধাক্কায় রাস্তা বন্ধ হয়ে গেছে এবং ঘরবাড়ি ক্ষতিগ্রস্ত হয়েছে। থ্রেনায় আকস্মিক বন্যা ফসলের ক্ষতি করেছিল এবং পাঁচটি পরিবারকে নিরাপদে সরিয়ে নেওয়া হয়েছিল। লিংঝি, নারো এবং সোয়ে গেওগস জুড়ে সতেরোটি ইয়াক এবং ঘোড়া মারা যায়। কলকাতায় ফাইবার-অপটিক ক্যাবলের ক্ষতির কারণে, ভুটান টেলিকম ২০-২১ মে ১৭ ঘন্টার জন্য পরিষেবার মোট ক্ষতি দেখা গিয়েছিল এবং তাশিসেলে ৬০ শতাংশ বিভ্রাট হয়েছিল। ড্রেপং, গংদু, জুরমে, কেংখার এবং সিলম্বি গেওগসে বিদ্যুৎ বিভ্রাট ঘটেছে। মাংদেচু জলবিদ্যুৎ কেন্দ্র ৭৯১.৩৯ মেগাওয়াট বিদ্যুৎ উৎপাদনের মাধ্যমে দেশের জলবিদ্যুৎ উৎপাদনের জন্য বৃষ্টিপাত উপকারী তা প্রমাণিত হয়েছে, যা তার ৭২০ মেগাওয়াট ক্ষমতার চেয়ে বেশি।
ভারত
২২ মে ২০২০ পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছিলেন যে আম্পানকে বিপর্যয় হিসাবে গণ্য করা উচিত। ভারতের প্রধানমন্ত্রী নরেন্দ্র মোদি, পশ্চিমবঙ্গের মুখ্যমন্ত্রী সহ, প্রভাবিত অঞ্চলগুলির একটি বিমান সমীক্ষার পরে ঘূর্ণিঝড় আম্পানে প্রভাবিত পশ্চিমবঙ্গের জন্য তাৎক্ষণিক সহায়তা হিসাবে ১,০০০ কোটি টাকা ঘোষণা করেছিলেন। তিনি এই ঘূর্ণিঝড়ে মৃত ব্যক্তির, নিকট আত্মীয়ের জন্য ২ লক্ষ এবং গুরুতর আহত ব্যক্তির জন্য ৫০,০০০ টাকা ঘোষণা করেছিলেন। তিনি আরও ঘোষণা করেছিলেন যে কেন্দ্রীয় সরকার প্রেরিত দল কর্তৃক বিশদ জরিপের পর ঘূর্ণিঝড় আমফানে ক্ষতিগ্রস্ত যথাক্রমে এলাকা ও মানুষদের পুনর্নির্মাণ এবং পুনর্বাসনের জন্য সমস্ত সহায়তা দেওয়া হবে।
ইউরোপীয় ইউনিয়ন জানিয়েছে, তারা ভারতে প্রাথমিকভাবে ঝড়ে ক্ষতিগ্রস্তদের জন্য ৫০০,০০০ ইউরো (৫,৪৫,০০০ মার্কিন ডলার) প্রদান করবে।
বাংলাদেশ
বাংলাদেশের দুর্যোগ ব্যবস্থাপনা ও ত্রাণ মন্ত্রণালয় আম্ফানের দ্বারা ক্ষতিগ্রস্ত বেড়িবাঁধ মেরামতের জন্য ২৫০-৩০০ কোটি টাকা (২৯-৩৫ মিলিয়ন মার্কিন ডলার) বাজেট অনুমোদন করেছিল। ঝড়ে ক্ষতিগ্রস্ত প্রতিটি জেলায় ৫০০ বান্ডিল ঢেউতোলা টিনের শীট সহ আরও ১৫০ কোটি টাকা (১৮ মিলিয়ন মার্কিন ডলার) বিতরণ করা হয়েছিল। আন্তর্জাতিক উন্নয়ন সংস্থা ব্র্যাক পরিবার প্রতি ৫,০০০ টাকা (৬০ মার্কিন ডলার) দিয়ে ১০টি উপজেলায় নিম্ন আয়ের পরিবারকে ৩ কোটি টাকা বিতরণ করেছিল। সংগঠনটি বাগেরহাট, খুলনা ও সাতক্ষীরা জেলায় গ্লাভস, মাস্ক ও স্যানিটাইজার বিতরণ করেছিল।
বাংলাদেশের মূর্তি ও ভাস্কর্য
thumb|[[বিষ্ণুমূর্তি, বাংলাদেশ জাতীয় জাদুঘর]] ভাস্কর্য শিল্প বাংলাদেশের সংস্কৃতির একটি অবিচ্ছেদ্য অংশ। বাংলাদেশে খ্রিস্টপূর্ব ৩য় শতকের ভাস্কর্যও আবিষ্কৃত হয়েছে যা থেকে বোঝা যায় সুদূর অতীতকাল থেকে এখানে ভাস্কর্যশিল্পের বিকাশ ঘটেছিল। প্রাগৈতিহাসিক যুগ থেকে মূর্তি ও ভাস্কর্য বাংলাদেশের ইতিহাস ও সংস্কৃতির গৌরব বহন করে চলেছে।
ঐতিহাসিক গুরুত্ব
thumb|[[জাগ্রত চৌরঙ্গী]]
thumb|[[অর্ধনারীশ্বর, বরেন্দ্র গবেষণা জাদুঘর]] প্রাচীন বাংলার ঐতিহাসিক পরিচয় উদঘাটনে এখানের মূর্তি ও শিল্পকর্ম একটি গুরুত্বপূর্ণ উৎস। যদিও প্রায় ২৫০০ বছর পূর্বে এখানে মূর্তিশিল্পের উদ্ভব ঘটে তবুও গুপ্ত যুগ, পাল যুগ এবং সেন শাসনামলে মূর্তি নির্মাণকলা সবচেয়ে বেশি উৎকর্ষ পেয়েছিল।
পাল যুগের মূর্তি
খ্রিষ্টাব্দ অষ্টম থেকে দ্বাদশ শতক পর্যন্ত চারশ বছরের দীর্ঘ পাল শাসনামলে বাংলাদেশের বিভিন্ন অঞ্চলে মূর্তিশিল্পের কেন্দ্র গড়ে উঠেছিল। এসব কেন্দ্রে নির্মিত হওয়া ভাস্কর্যগুলো বৈচিত্র্যে ও সংখ্যায় প্রচুর। পাল আমলের প্রায় সহস্রাধিক ভাস্কর্য পাওয়া গেছে যা দেশের বিভিন্ন জাদুঘরে সংরক্ষিত করা হয়েছে। এর মধ্যে কয়েকটি ইউরোপ আমেরিকার জাদুঘরেও ঠাঁই করে নিয়েছে। সোমপুর মহাবিহার খনন করে পাল যুগের প্রচুর ভাস্কর্য উদ্ধার করা হয়। পাল ভাস্কর্যগুলোয় গুপ্তযুগের শেষভাগের প্রভাব থাকলেও পরবর্তীকালে এটি অনেকটাই  পরিবর্তিত হয়ে যায়।
সেন যুগের মূর্তি
সেন শাসনামলে (খ্রিষ্টাব্দ ১০৯৭ থেকে ১২২৩) শৈল্পিক নান্দনিকতাযুক্ত প্রচুর হিন্দু দেব ও দেবীর মূর্তি নির্মাণ করা হয়। শৈল্পিক দৃষ্টিকোণ থেকে বিচার করলে এগার শতক পর্যন্ত সেন যুগের মূর্তিগুলোয় পাল যুগের অস্পষ্ট ছাপ রয়েছে। পাল যুগের শেষদিকে প্রচলিত কৃশ গঠনের দেবপ্রতিকৃতি সেন যুগেও বহাল থাকে তবে গুণগত মান অনেকটা বিচ্যুত হয়ে পড়ে।
উপকরণ
thumb|[[টেরাকোটার ভাস্কর্য, পাহাড়পুর]] thumb|ব্রোঞ্জের [[বিষ্ণুমূর্তি, সঙ্গে লক্ষ্মী ও সরস্বতী]] thumb|সাদা পাথরের [[শিবলিঙ্গ, ঢাকেশ্বরী মন্দির]] বাংলাদেশে প্রাপ্ত ভাস্কর্যসমূহ মূলত টেরাকোটা, ব্রোঞ্জ ও কষ্টিপাথর বা পাথর দ্বারা নির্মিত। সবচেয়ে পুরনো যে ভাস্কর্য পাওয়া গেছে তা একটি টেরাকোটা এবং এর সময় খ্রিস্টপূর্ব ৩য় শতক। ৭ম শতক থেকে ভাস্কর্য নির্মাণে ব্রোঞ্জ এর ব্যবহার শুরু হয়। পাথর, বিশেষত কষ্টিপাথরের ব্যবহারও তখন থেকেই শুরু হয়।
টেরাকোটা
বাংলায় টেরাকোটার ব্যবহার শুরু হয় মৌর্য্য যুগ(খ্রিস্টপূর্ব ৩২৪-১৮৭) থেকে। ধারণা করা হয় প্রাক-মৌর্য্য যুগে মাতৃকা দেবীগণের মূর্তি প্রধান ছিল। মৌর্য্য যুগের ভাস্কর্যের শিল্পরূপ ও নান্দনিকতা দেখে মনে হয় সেসময় ভাস্কর্যের একটি দীর্ঘ ঐতিহ্য বিদ্যমান ছিল। খ্রিস্টপূর্ব ২য় থেকে ১ম শতকের দিকে ভাস্কর্যগুলো আরও অভিজাত, পরিশোধিত ও সুদৃশ্য আকারের হয়ে ওঠে।
ব্রোঞ্জ
খ্রিস্টীয় ৭ম শতকে চট্টগ্রাম অঞ্চলে ভাস্কর্য নির্মাণে ব্রোঞ্জ এর ব্যবহার শুরু হয়। এ অঞ্চলে বৌদ্ধ ধর্মের প্রাধান্য থাকায় অধিকাংশ মূর্তিই গৌতম বুদ্ধের প্রতিকৃতি। অবশ্য পরবর্তীকালে হিন্দু দেবদেবীর মূর্তিতেও ব্রোঞ্জ ব্যবহৃত হয়।
পাথর
খ্রিস্টীয় প্রথম তিন শতকের বাংলাদেশে প্রাপ্ত মূর্তির সংখ্যা খুব কম। এসব মূর্তির ক্ষেত্রে উত্তর ভারতীয় প্রভাব দেখা যায়। এসব মূর্তিশিল্পের কেন্দ্র ছিল মথুরা, এখানে হিন্দু, বৌদ্ধ ও জৈন এ তিনটি প্রধান ধর্মের উপাস্য দেবতার মূর্তি তৈরি করা হত। পরবর্তীকালে পাথর দিয়ে প্রচুর মূর্তি নির্মিত হয়েছিল।
ধর্মীয় গুরুত্ব
বাংলাদেশে পাওয়া প্রাচীন ও মধ্যযুগের ভাস্কর্যগুলোকে মূলত দুটি ভাগে ভাগ করা যায়- হিন্দুদের উপাস্য সত্তা এবং বৌদ্ধদের উপাস্য সত্তা(বিশেষত গৌতম বুদ্ধ)। এছাড়া দুএকটি জৈনমূর্তি দেখা যায়, যা সংখ্যায় খুব কম।
হিন্দু মূর্তি
ধারণা করা হয় গুপ্ত শাসনামল থেকে এদেশে হিন্দু ধর্মীয় মূর্তি নির্মাণ আরম্ভ হয়েছিল। অধিকাংশ মূর্তিতে হিন্দু দেবতা বিষ্ণুর প্রতিকৃতি দেখা যায়। অন্যান্য উপাস্য সত্তার মধ্যে শিব, দুর্গা, ব্রহ্মা, গণেশ প্রভৃতি উল্লেখযোগ্য। মহাস্থানগড় জাদুঘরে সংরক্ষিত বগুড়া থেকে পাওয়া মহিষমর্দিনী মূর্তিটি কেবল বাংলা নয়, বরং সমগ্র ভারতীয় উপমহাদেশের একটি গুরুত্বপূর্ণ প্রাচীন নিদর্শন।
বৌদ্ধ মূর্তি
thumb|বৌদ্ধ মূর্তি, [[বরেন্দ্র গবেষণা জাদুঘর]] বৌদ্ধ ধর্মীয় ভাস্কর্যসমূহের মধ্যে গৌতম বুদ্ধ প্রধান। মনে করা হয় বাংলাদেশের প্রাচীনতম বৌদ্ধমূর্তিসমূহ পুণ্ড্রবর্ধন নগরের মূর্তি ছিল। এসকল মূর্তি ও ভাস্কর্য বিভিন্ন প্রত্নতাত্ত্বিক এলাকা বিশেষত রাজশাহী ও রংপুর এলাকা হতে সংগৃহীত হয়।
জৈন মূর্তি
প্রাচীন বাংলা জৈনমূর্তির মধ্যে দুটি উল্লেখযোগ্য। একটি কুমিল্লার ময়নামতি ঢিবি নং ২ থেকে এবং অন্যটি পাহাড়পুর বিহারের ১১০ নং ভিক্ষুকোঠার সামনের বারান্দা থেকে আবিষ্কৃত হয়।
প্রাচীন বাংলা ভাস্কর্যশিল্পের সমাপ্তি ও গুরুত্ব
তের শতকের প্রথমদিকে বাংলায় মুসলিম শাসকগণ বিজয়ী হয়ে এদেশে মুসলিম শাসনের সূচনা করেন। ধীরে ধীরে এ অঞ্চলে মুসলমানদের সংখ্যাবৃদ্ধি হয় এবং হিন্দু-বৌদ্ধ-জৈন ধর্মানুসারীর সংখ্যা কমে আসে। মূর্তি নির্মাণে পূর্বেকার রাজাদের মত পৃষ্ঠপোষকতা না থাকায় ধীরে ধীরে বাংলায় পাল-সেন যুগের ঐতিহ্যবাহী ভাস্কর্যশৈলী স্তিমিত হয়ে পড়ে। তবে বৌদ্ধ ধর্ম বিস্তারের সঙ্গে সঙ্গে এই ভাস্কর্যরীতি উত্তরে নেপাল ও তিব্বত; পূর্বে মায়ানমার ও থাইল্যান্ড, দক্ষিণে শ্রীলঙ্কা ও ইন্দোনেশিয়া প্রভৃতি দেশে বিস্তৃত হয়।
আধুনিক ভাস্কর্য
১৯৭১ সালে স্বাধীনতা যুদ্ধের পর গঠিত স্বাধীন রাষ্ট্রের ভাস্কর্যগুলোকে আমরা আধুনিক ভাস্কর্য বলতে পারি। প্রাচীন ও মধ্যযুগের অধিকাংশ ভাস্কর্য ছিল ধর্মনির্ভর বা দৈব সত্তার প্রতিকৃতি, আধুনিক যুগে ভাস্কর্য ধর্মীয় গণ্ডি ছেড়ে প্রতীকী অর্থপূর্ণ ও নান্দনিকতার বাহন হয়েছে।
বাংলাদেশের কয়েকটি আধুনিক ভাস্কর্য
thumb|আধুনিক ভাস্কর্য মোদের গরব, [[বাংলা একাডেমি]]
বাংলাদেশের আধুনিক ভাস্কর
thumb|আধুনিক ভাস্কর্য অপরাজেয় বাংলা, [[ঢাকা বিশ্ববিদ্যালয়]]
১৪৩৫
১৪৩৫ গ্রেগরীয় বর্ষপঞ্জির একটি সাধারণ বছর।
এরিখ জিমারম্যান
এরিখ ওয়াল্টার জিমারম্যান একজন সম্পদ শাস্ত্রকার, যিনি জার্মানির মেইনজে ১৮৮৮ খ্রিস্টাব্দের ৩১ জুলাই জন্মগ্রহণ করেন। তিনি ছিলেন উত্তর ক্যারোলিনা বিশ্ববিদ্যালয়ের একজন অর্থনীতিবিদ এবং পরবর্তীকালে ইউনিভার্সিটি অব টেক্সাস অ্যাট অস্টিনের অর্থনীতিবিদ।
ইন্সটিটিউশনাল স্কুল অফ ইকোনমিক্স এর জিমারম্যান তাঁর প্রকৃত বিশ্বের তত্ত্বকে খনিজ সম্পদের কার্যকরী তত্ত্ব বলে অভিহিত করেছেন। তাঁর অনুগামীরা তাঁর তত্ত্ব বর্ণনা করতে resourceship (সম্পদ) শব্দটি প্রচলন করেছিলেন। জিমারম্যানের তত্ত্ব সম্পদের প্রাপ্যতা নির্ধারণকারী বিষয়, অর্থাৎ সম্পদের মানবিক, সাংস্কৃতিক এবং প্রাকৃতিক উপাদানগুলির একটি একত্রিত মূল্যায়ন প্রস্তাব করেছিল, যা ছিল পূর্বপ্রচলিত বর্ণনামূলক আবিষ্কারগুলির বিপরীতে।
জিমারম্যান স্থিরতার ধারণা প্রত্যাখ্যান করেছিলেন। সম্পদ আমাদের জানা কোনো স্থির বস্তু নয়। প্রকৃত পক্ষে, সম্পদকে প্রয়োজনের সময় মানুষ নিজের কাজে লাগায়। তাঁর মতে, কেবলমাত্র মানুষের "মূল্যায়ন" পৃথিবীর "নিরপেক্ষ উপাদান"গুলিকে সম্পদে রূপান্তরিত করে। আজ যা সম্পদ, তা আগামীকাল নাও থাকতে পারে এবং এর বিপরীতটিও সত্য। জিমারম্যানের সংজ্ঞা অনুসারে, 'রিসোর্স' শব্দটি কোনও বস্তুকে বোঝায় না, বস্তুর মধ্যে সুপ্ত কার্যকরী ক্ষমতাকে নির্দেশ করে।
বীর্য সংগ্রহ
ডান|থাম্ব| অন্তর্নির্মিত [[কৃত্রিম যোনি সহ একটি প্রজনন মাউন্ট ঘোড়ার কৃত্রিম প্রজননে বীর্য সংগ্রহ করতে ব্যবহৃত হয়]] বীর্য সংগ্রহ বলতে কৃত্রিম গর্ভধারণের উদ্দেশ্যে, বা চিকিৎসা অধ্যয়নের উদ্দেশ্যে (সাধারণত উর্বরতা ক্লিনিকগুলিতে) বিভিন্ন পদ্ধতি ব্যবহার করে মানব পুরুষ বা অন্যান্য প্রাণী থেকে বীর্য প্রাপ্তির প্রক্রিয়াকে বোঝায়। হস্তমৈথুনের মাধ্যমে বীর্য সংগ্রহ করা যেতে পারে (যেমন, স্ট্যালিয়ন এবং ক্যানিডস থেকে), প্রোস্টেট ম্যাসেজ, কৃত্রিম যোনি, পেনাইল ভাইব্রেটরি স্টিমুলেশন (ভাইব্রোইজাকুলেশন) এবং ইলেক্ট্রোইজাকুলেশন। জেনেটিক সম্পদের খুব কম তাপমাত্রায় ঠান্ডা করে সংরক্ষণের জন্য বিপন্ন প্রজাতি থেকে বীর্য সংগ্রহ করা যেতে পারে।
আজিমনগর রেলওয়ে স্টেশন
আজিমনগর রেলওয়ে স্টেশন বাংলাদেশের রাজশাহী বিভাগের নাটোর জেলার লালপুর উপজেলায় অবস্থিত একটি রেলওয়ে স্টেশন।
পরিসেবা
আজিমনগর রেলওয়ে স্টেশন দিয়ে যেসব ট্রেন যাত্রাবিরতি করে নিম্নে তা উল্লেখ করা হলো:
ওপেন সোর্স সিকিউরিটি ফাউন্ডেশন
ওপেন সোর্স সিকিউরিটি ফাউন্ডেশন (ওপেনএসএসএফ) ‌উন্মুক্ত উৎসের সফটওয়্যার নিরাপত্তা উন্নত করার জন্য একটি সহযোগিতামূলক প্রচেষ্টার জন্য একটি ক্রস-ইন্ডাস্ট্রি ফোরাম। লিনাক্স ফাউন্ডেশনের অংশ, ওপেনএসএসএফ উন্মুক্ত উৎসের সফটওয়্যার ইকোসিস্টেমের নিরাপত্তা উন্নত করতে বিভিন্ন প্রযুক্তিগত এবং শিক্ষামূলক উদ্যোগ নিয়ে কাজ করে।
ইতিহাস
লিনাক্স ফাউন্ডেশনের আরেকটি প্রকল্প, কোর ইনফ্রাস্ট্রাকচার ইনিশিয়েটিভের উত্তরসূরি হিসেবে ২০২০ সালের আগস্টে ওপেনএসএসএফ গঠিত হয়েছিল। গভর্নিং বোর্ডের প্রতিষ্ঠাতা সদস্যদের তালিকায় গিটহাব, গুগল, আইবিএম, জেপি মর্গান চেস, মাইক্রোসফট, এনসিসি গ্রুপ, ওয়াস্প ফাউন্ডেশন এবং রেড হ্যাট অন্তর্ভুক্ত রয়েছে। অন্যান্য প্রতিষ্ঠাতা সদস্যদের মধ্যে রয়েছে গিটল্যাব, হ্যাকারওয়ান, ইন্টেল, ওকটা, পারডু, উবার এবং ভিএমওয়্যার।
২০২১ সালের অক্টোবরে, ব্রায়ান বেহেলেনডর্ফকে ওপেনএসএসএফেরর প্রথম পূর্ণ-সময়ের মহাব্যবস্থাপক হিসাবে ঘোষণা করা হয়েছিল। ২০২৩ সালের মে মাসে, ওপেনএসএসএফ ওমখার আরসারত্নমকে তার নতুন জেনারেল ম্যানেজার হিসেবে ঘোষণা করে এবং বেহেলেনডর্ফ সংগঠনের সিটিও হন।
ওয়ার্কিং গ্রুপ এবং প্রকল্প
ওপেনএসএসএফের ওয়ার্কিং গ্রুপের অধীনে বিভিন্ন উদ্যোগ রয়েছে। ওপেনএসএসএফের বর্তমানে আটটি ওয়ার্কিং গ্রুপ রয়েছে:
ওপেনএসএসএফে দুটি প্রজেক্ট রয়েছে: কোড সাইনিং এবং ভেরিফিকেশন সার্ভিস সিগস্টোর এবং আলফা-ওমেগা, সফটওয়্যার সাপ্লাই চেইন নিরাপত্তা উন্নত করার জন্য একটি বৃহৎ পরিসরের প্রচেষ্টা।
নীতি
লগফোরশেল দুর্বলতার পরে, হোয়াইট হাউস ১৩ জানুয়ারী, ২০২২-এ সরকারী এবং বেসরকারী খাতের স্টেকহোল্ডারদের সাথে সফটওয়্যার সুরক্ষার বিষয়ে একটি সভা করেছে। ২০২২ সালের মে মাসে, ওপেনএসএসএফ একটি ফলো-আপ মিটিং, ওপেন সোর্স সফটওয়্যার সিকিউরিটি সামিট ২ এর আয়োজন করেছিল, যেখানে শিল্পের অংশগ্রহণকারীরা একটি ১০-পয়েন্ট ওপেন সোর্স সফ্টওয়্যার সিকিউরিটি মোবিলাইজেশন পরিকল্পনায় সম্মত হয়েছিল, যা $৩০ মিলিয়ন অর্থায়নের প্রতিশ্রুতি পেয়েছিল।
১৪৩৬
১৪৩৬ গ্রেগরীয় বর্ষপঞ্জির একটি অধিবর্ষ।
সাংস-র্গ্যাস-সেং-গে
সাংস-র্গ্যাস-সেং-গে (১৫০৪-১৫৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের একাদশ প্রধান বা ঙ্গোর-ছেন ছিলেন।
সংক্ষিপ্ত জীবনী
সাংস-র্গ্যাস-সেং-গে ১৫০৪ খ্রিষ্টাব্দে সা-স্ক্যা বৌদ্ধবিহারে জন্মগ্রহণ করেন। তার পিতার নাম ছিল ত্শে-দ্বাং-দ্পাল-'ব্যোর এবং মাতার নাম ছিল য়ুং-দ্রুং-স্রাস-'দ্জোম্স । জন্মের সময় তার নাম রাখা হয় ল্হা-মো-ত্শে-রিং । তেরো বছর বয়সে তিনি  ঙ্গোর-এ-বাম-ছোস-ল্দান বৌদ্ধবিহারে যাত্রা করে মুস-ছেন-সাংস-র্গ্যাস-রিন-ছেন নামক অষ্টম প্রধানের নিকট ভিক্ষুর শপথ গ্রহণ করেন। এই সময় তিনি ছোস-ব্রাগ-র্গ্যা-ম্ত্শো  এবং ব্লো-গ্রোস-রাব-য়াংস  নামক ভিক্ষুর নিকট দর্শন সম্বন্ধে শিক্ষা গ্রহণ করেন। তার অন্যান্য উল্লেখযোগ্য শিক্ষক ছিলেন ল্হা-ম্ছোগ-সেং-গে নামক নবম ঙ্গোর-ছেন।  ১৫৫৭ খ্রিষ্টাব্দে তিনি  ঙ্গোর-এ-বাম-ছোস-ল্দান বৌদ্ধবিহারের একাদশ প্রধান হিসেবে নির্বাচিত হন। তার প্রধান শিষ্য ছিলেন নাম-ম্খা'-দ্পাল-ব্জাং নামক ত্রয়োদশ ঙ্গোর-ছেন।
+ (এড শিরানের অ্যালবাম)
+ (উচ্চারণ: প্লাস) হচ্ছে ব্রিটিশ সঙ্গীতশিল্পী-গীতিকার এড শিরানের প্রথম স্টুডিও অ্যালবাম। এটি অ্যাসিলাম রেকর্ডস ও আটলান্টিক রেকর্ডস কর্তৃক ২০১১ সালে ৯ সেপ্টেম্বরে মুক্তি পায়। এটি শিরানের সর্বাধিক ব্যবসা-সফল অ্যালবাম হিসাবে বিবেচিত। এর আগে তিনি স্বতন্ত্রভাবে পাঁচটি EPs মুক্তি দেন। জ্যাক গোসলিং ও শিরান অ্যালবামটির অধিকাংশই প্রযোজনা করেছেন, সঙ্গে অতিরিক্ত প্রযোজক হিসাবে ছিলেন আমেরিকান হিপহপ প্রযোজক নো আই.ডি.।
কলমাকান্দা উপজেলা
কলমাকান্দা উপজেলা বাংলাদেশের নেত্রকোণা জেলার একটি উপজেলা।
নামকরণ
কলমাকান্দার নামকরণে জনশ্রুতির গুরুত্বপূর্ণ ভূমিকা রয়েছে। এরকমই এক জনশ্রুতি থেকে জানা যায়, পাহাড়ি ঢলে নেমে আসা পানির সঙ্গে পলিমাটি এসে এ অঞ্চল ভরাট ভূমিতে রুপান্তরিত হয়। এ ভরাট ভূমির স্থানীয় নাম কান্দা। কান্দায় জন্মানো কলমি গাছ (জলজ উদ্ভিদ) মাটি আটকে ধরে এ ভরাট ভূমিতে আরও মাটি সঞ্চয় করতে সহায়তা করে। সে কারণেই প্রথমে স্থানটি কলমিকান্দা নামে পরিচিত হয় ও পরে মানুষের মুখের ভাষায় কলমাকান্দা নামে পরিণত হয়। আরেক জনশ্রুতি থেকে জানা যায়, গারো পাহাড়ে উৎপন্ন প্রচুর কমলা এ স্থানে সমতলবাসী ও পাহাড়ি গারোদের মাঝে ক্রয়-বিক্রয় হতো। এ কারণে এ কান্দা অঞ্চলটি কমলাকান্দা নামে পরিচিতি লাভ করে। কালের পরিক্রমায় কমলাকান্দা অঞ্চলে মুসলমানরা সংখ্যাগরিষ্ঠ হতে থাকলে তারা কমলাকান্দাকে কলমাকান্দা নামে আখ্যায়িত করে। এখন পর্যন্ত অনেকেই কলমাকান্দাকে কমলাকান্দা নামেই ডাকে। তবে অনেকের ধারণা, কলমাকান্দা শব্দের ধ্বনি বিপর্যয়ের ফলে কমলাকান্দা শব্দের উৎপত্তি।
ইতিহাস
সুসং ও সিংধা মৈন পরগণাভুক্ত কলমাকান্দার প্রথম প্রশাসনিক কাজ শুরু হয় ব্রিটিশ শাসনামলে। প্রথমে এ উপজেলার প্রশাসনিক কাজ দুর্গাপুর থেকে পরিচলিত হত। ১৯০৬ খ্রিষ্টাব্দের পর থেকে কলমাকান্দা উপজেলার দক্ষিণাংশ পরিচালিত হয় বারহাট্টা থেকে। ইস্ট বেঙ্গল ইন্সপেক্টর জেনারেল অব পুলিশ এর ''Notification no. 8909. P Dated 23 Rd July 1917'' মূলে ১৯১৯ সালে দুর্গাপুর থানার একটি পুলিশ ফাঁড়ি প্রতিষ্ঠিত হয় কলমাকান্দায়। সে সময় বারহাট্টা থানারও কিছু অংশ এ ফাঁড়ি অধীনে অন্তর্ভুক্ত করা হয়ে ছিল। ১৯৪১ খ্রিষ্টাব্দের ১৭ নভেম্বর কলমাকান্দা ফাঁড়ি থানাকে পূর্ণাঙ্গ থানায় রূপান্তর করা হয়। ১৯৬২ খ্রিষ্টাব্দে নেত্রকোণা মহকুমার অন্যান্য থানাগুলোর মত কলমাকান্দায়ও প্রশাসনিক কর্মের সঙ্গে সার্কেল উন্নয়ন ও রাজস্ব অফিস স্থাপিত হয়। ১৯৮৩ সনের ২৪ মার্চ কলমাকান্দা থানা উপজেলায় রূপান্তরিত হয়। ১৪৫.৭২ বর্গমাইল আয়তনের কলমাকান্দা উপজেলায় বর্তমানে ৮টি ইউনিয়ন রয়েছে। কলমাকান্দা বরাবরই নেত্রকোণা-১ আসনের অন্তর্ভুক্ত। বর্তমানে সংসদীয় আসন ১৫৭।
প্রশাসনিক এলাকা
কলমাকান্দা উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কলমাকান্দা থানার আওতাধীন।
মুক্তিযুদ্ধে অবদান
১৯৭১ সালের ২৫ শে জুলাই মুক্তিযোদ্ধাদের একটি দল কলমাকান্দা থানার নাজিরপুর বাজারে অবস্থান নেয়। মুক্তিযোদ্ধাদের আরও কয়েকটি দল বাজারের চারপাশের বিভিন্ন গ্রামে অবস্থান নেয়। সারা রাত অপেক্ষা করেও হানাদার বাহিনী না আসায় পরদিন অর্থাৎ ২৬শে জুলাই তারা এমবুশ প্রত্যাহার করে ক্যাম্পে ফেরার সময় নাজিরপুর তফসিল অফিসের সামনে আসতেই দক্ষিণ-পূর্ব দিক দিয়ে কলমাকান্দা ক্যাম্প হতে নদীপথে আসা হানাদার বাহিনীরা মুক্তিযোদ্ধাদের লক্ষ্য করে বৃষ্টির মত গুলিবর্ষণ শুরু করে। শুরু হয় রক্তক্ষয়ী যুদ্ধ। এই যুদ্ধে ৭ জন শহীদ হন এছাড়া এই দিন মর্টারের গুলিতে গৌরীপুর গ্রামে আরও ৩ জন শহীদ হন। শহীদ ৭ জন মুক্তিযোদ্ধাকে ২৭শে জুলাই লেংগুরার ফুলবাড়ি নামকগ্রামে বাংলাদেশ-ভারত সীমান্তে (১১৭২নং পিলার সংলগ্ন) বাংলাদেশের মাটিতে সমাহিত ও দাহ করা হয় যা পরবর্তীতে সাত শহীদের মাজার বা 'সপ্তশিখা' নামে পরিচিতি লাভ করে। প্রতি বছর ২৬শে জুলাই সেখানে শহীদদের স্মরণে অনুষ্ঠিত হয় ঐতিহাসিক নাজিরপুর দিবস।
ঐতিহ্য
কলমাকান্দা নামকরণের পূর্বে এ অঞ্চলে হিন্দু ধর্মালম্বী বা পৌত্তলিক জনগোষ্ঠীর যথেষ্ট প্রভাব পড়েছিল। কলমাকান্দা উপজেলার মহিষাসুর, মহাদেও, গণেশ্বরী, সংগেশ্বরী, মহেশ্বরী প্রভৃতি স্থান ও নদীর নাম এককালে এ অঞ্চলে হিন্দুদের আধিপত্যের সাক্ষ্যই বহন করে। চাঁদ সওদাগরের ডিঙ্গা এ অঞ্চলে ডুবেছিল, এ পৌরাণিক কাহিনীকে এ অঞ্চলবাসী সত্য বলেই মনে করে। তাদের বিশ্বাস ডুবে যাওয়া চাঁদ সওদাগরের ডিঙ্গার মাস্তুল গারো পাহাড়ের শিলাস্তরে অঙ্কিত হয়ে পূর্বের স্মৃতি বহন করছে। চন্দ্রডিঙ্গা নামক গ্রামটি সেই স্মৃতি চিহ্নের একটি।
জনসংখ্যা
২০১১ সালের আদমশুমারী অনুযায়ী কলমাকান্দা উপজেলার জনসংখ্যা ২,৭১,৯১২ জন।
শিক্ষা
কলমাকান্দা উপজেলার শিক্ষার হার ৬৭.৮৯%।
কলমাকান্দা উপজেলায় রয়েছে
চিকিৎসাব্যবস্থা
কলমাকান্দা সদরে রয়েছে একটি উপজেলা স্বাস্থ্য কমপ্লেক্স। এখানেই সিংহভাগ মানুষ চিকিৎসা নিতে আসে। এই এলাকার বেশিরভাগ মানুষই বড় রকমের চিকিৎসার জন্য ময়মনসিংহ মেডিকেল কলেজে আসে। এছাড়া সদরে রয়েছে কিছু প্রাইভেট চিকিৎসাকেন্দ্র।
অর্থনীতি
গ্রাম এবং হাওর প্রধান এলাকা বিধায় অর্থনীতি মূলত কৃষি নির্ভর। উত্তরের পাহাড়ি ঢলের সাথে নেমে আসা পলি মাটি এখানকার মাটিকে করেছে খুবই উর্বর, যে কারণে এখানে প্রচুর পরিমাণে ধান ফলে। এছাড়া এই এলাকায় রয়েছে চোখে পড়ার মতো গবাদি পশু ও হাঁসের খামার। ক্ষুদ্র এলাকা হিসেবে এই উপজেলায় সবচেয়ে বেশি ডিম উৎপাদন হয়। কলমাকান্দার হাওর এবং নদীগুলোতে পাওয়া যায় বিপুল পরিমাণ মাছ। মহাশোল (মাশুল) নামক অতি সুস্বাদু মাছও পাওয়া যায় এই এলাকায়। নানা জাতের মৌসুমি ফসল, তরকারী, ফলমূল ইত্যাদিও প্রচুর পরিমাণে জন্মে। এই এলাকায় প্রচুর মিষ্টি আলুর চাষ হয়।
কেক্সজাকাল্লু
কাহিনী
ধনী শিল্পপতিদের বেশ কয়েকটি তরুণ কন্যা একটি সাংস্কৃতিক মন্দার শারীরিক এবং আধ্যাত্মিক দিককে সমানভাবে অদম্য এবং বাধ্যকারী পদ্ধতিতে পরীক্ষা করে।
অভিনয়ে
লায়লা মাল্টজ
লারা তারলোভস্কি
কাতিয়া শেচটম্যান
ডেনিস গ্রোসম্যান
নাটালি মাল্টজ
মাবেল মাচাদো
মার্টন ওয়াসারম্যান
আলবার্তো গ্রোসম্যান
সেবাস্তিয়ান তারলোস্কি
কার্মান তারলোস্কি
মাতেও তারলোস্কি
পার্সি পেরিন
পার্সিভাল আলবার্ট পেরিন (Percy Perrin; জন্ম: ২৬ মে, ১৮৭৬ - মৃত্যু: ২০ নভেম্বর, ১৯৪৫) স্টোক নিউইংটনে জন্মগ্রহণকারী প্রথম-শ্রেণীর ইংরেজ ক্রিকেটার ছিলেন। ঘরোয়া প্রথম-শ্রেণীর ক্রিকেটে এসেক্সের পক্ষাবলম্বন করেছেন ‌‌'পার্সি' বা 'পিটার' ডাকনামে পরিচিত পার্সি পেরিন। দলে তিনি মূলতঃ মাঝারিসারির ডানহাতি ব্যাটসম্যান হিসেবে খেলতেন। এসেক্সের পক্ষে ১৮৯৬ সাল থেকে ত্রিশ বছরের অধিককাল খেলোয়াড়ী জীবন অতিবাহিত করেন।
প্রথম-শ্রেণীর ক্রিকেট
একসময় আবাসন ব্যবসার সাথে জড়িত ছিলেন। ১৮৯৬ থেকে ১৯২৬ সময়কালের মধ্যে এসেক্সের নিয়মিত খেলোয়াড় ছিলেন। এরপর ১৯২৮ সালে অবসর গ্রহণ করেন। কাউন্টি চ্যাম্পিয়নশীপে এসেক্সের পক্ষে সর্বমোট ৪৯৬টি খেলায় অংশগ্রহণ করেন। এরফলে ইংরেজ ক্রিকেট অঙ্গনে যে-কোন শৌখিন খেলোয়াড়ের সবচেয়ে বেশি খেলায় অংশগ্রহণের রেকর্ড এটি।
দীর্ঘদেহী পেরিন তার সংগৃহীত অধিকাংশ রানই ড্রাইভিংয়ের মাধ্যমে সংগ্রহ করেছেন। একই উচ্চতার অধিকারী চার্লস ম্যাকগাহের সাথে একত্রে অনেকগুলো মৌসুম খেলেন। তারা উভয়েই এসেক্সের যমজ নামে পরিচিতি লাভ করেছেন। তুলনামূলকভাবে ব্যাটসম্যান হিসেবে বেশ ভালো খেলেছেন পেরিন। ১৮ মৌসুমে সহস্রাধিক রান সংগ্রহের পাশাপাশি ইনিংসপ্রতি ৩৬-এর অল্প কমে ২৯,৭০৯ রান করেছেন। সমগ্র খেলোয়াড়ী জীবনে ৬৬ সেঞ্চুরি করেন। জন ল্যাংগ্রিজ ও কেন ম্যাকইউয়ানের পর তৃতীয় সর্বোচ্চ সংখ্যায় সেঞ্চুরি করেও টেস্ট ক্রিকেটে অংশ নেয়ার সৌভাগ্য হয়নি তার।
অর্জনসমূহ
১৯০৪ সালে এসেক্সের পক্ষে ব্যক্তিগত সর্বোচ্চ ইনিংস খেলেন অপরাজিত ৩৪৩*। চেস্টারফিল্ডে ডার্বিশায়ারের বিপক্ষে তার এই অনন্য সাধারণ ইনিংসটি পরাজয়ের মুখ দেখে। এরফলে পরাজিত দলের পক্ষে সর্বোচ্চ ইনিংস খেলার রেকর্ড গড়েন তিনি। এ ইনিংসে ৬৮টি চারের মার ছিল।
মাঠে তিনি বেশ আলসেমিভাবে সময় কাটাতেন ও ভালোভাবে দৌড়ানোর অভ্যাস ছিল না তার। ইনিংসটির গুরুত্বতার কারণে ১৯০৫ সালে উইজডেন কর্তৃক অন্যতম বর্ষসেরা ক্রিকেটার মনোনীত হন পার্সি পেরিন।
বিনীত প্রকৃতির পেরিন একবার এসেক্স দলকে নেতৃত্ব দিয়েছেন। নিজ বন্ধু ম্যাকগাহে ও জনি ডগলাসের সাথে একযোগে কাজ করেছেন। তাদের সহকারী হিসেবে প্রয়োজনে দল পরিচালনায় অগ্রসর হয়েছেন তিনি।
অবসর
ক্রিকেট খেলা থেকে অবসর গ্রহণের পর পেরিন তার জ্ঞানকে কাজে লাগিয়ে ১৯২৬ এবং ১৯৩০ থেকে ১৯৩৯ সাল পর্যন্ত ইংরেজ দল নির্বাচকমণ্ডলীর সদস্য মনোনীত হন। তন্মধ্যে শেষের বছরে নির্বাচকমণ্ডলীর সভাপতিত্ব করেছিলেন।
হিকলিং ব্রডে নিজ কান্ট্রি হাউজে ২০ নভেম্বর, ১৯৪৫ তারিখে ৬৯ বছর বয়সে তার দেহাবসান ঘটে।
মূল্যায়ন
ডগলাস জারদিনের প্রতি নির্বাচকমণ্ডলীর আস্থার বিষয়ে প্রশ্ন করা হলে প্রত্যুত্তরে জারদিন জানান যে, পার্সি পেরিনকে ড্রেসিংরুম ব্যবহারের কথা বলেন। তবে তিনি বারান্দার শেষপ্রান্তে বসে থাকেন। আমরা অন্য কাউকে ভিতরে প্রবেশ করাতে সক্ষম হইনি।
ফারাহ বাকের
ফারাহ বাকের গাজা উপত্যকায় বসবাসকারী একজন ফিলিস্তিনি নারী, যিনি ২০১৪ সালের ইস্রায়েল-গাজা সংঘাতের সরাসরি টুইট করার সময় জনপ্রিয় হয়েছিলেন।   জুলাই ২০১৮ পর্যন্ত, বাকের ২০ বছর বয়সী। তিনি নিজেকে আজকের আন ফ্রাংক হিসাবে মনে করেন। তার টুইটগুলি একটি সোশ্যাল নেটওয়ার্কের ঘটনা হয়ে ওঠে এবং টুইটারে বাকেরের  কয়েক দিনের মধ্যে ৮০০ থেকে ১৬৬,০০০ অনুসারি হয়েছে।
ইউনুস খান
মোহাম্মদ ইউনুস খান (জন্ম: ২৯ নভেম্বর ১৯৭৭) প্রাক্তন প্রথিতযশা পাকিস্তানি আন্তর্জাতিক ক্রিকেটার এবং পাকিস্তান জাতীয় ক্রিকেট দলের অধিনায়ক। ইউনুস নামকে প্রায়ই বানান ইউনিস খান করা হয়, কিন্তু তিনি তার নামের বানান "ইউনুস" শব্দকে বেশি পছন্দ করেন বলে উল্লেখ করেছেন। তিনি হলেন একজন তৃতীয় পাকিস্তানি টেস্ট ক্রিকেটার যিনি টেস্ট ক্রিকেট একটি ইনিংসে ৩০০ বা ততোধিক রান করেছেন।
আন্তর্জাতিক জীবনী
ইউনুস খান ২০০০ সালের ফেব্রুয়ারিতে করাচিতে অণুষ্ঠিতব্য শ্রীলঙ্কার বিরুদ্ধে ওয়ানডে ক্রিকেটে আন্তর্জাতিকভাবে আত্মপ্রকাশ করেন এবং পাকিস্তান জাতীয় দলের হয়ে ১৫০টি ওয়ানডে খেলেছেন। এছাড়াও তিনি ৫০টির উপরে টেস্ট ম্যাচে খেলেছেন। ইউনুস ২০০৩ সালের পাকিস্তানের বিপর্যয়মূলক বিশ্বকাপ অভিযান শেষে দলের মধ্যে তার জায়গা অপরিবর্তিত রাখা কয়েকজন ব্যাটসম্যানদের মধ্য একজন।
অধিনায়কত্ব পরিস্থিতি
ইউনুস ২০০৫ সালে ওয়েস্ট ইন্ডিজের বিপক্ষে পাকিস্তানের হয়ে অধিনায়ক হিসেবে প্রথম নেতৃত্বে দিয়েছিলেন।
নিউজিল্যান্ড টেস্ট সিরিজ: ২০১১
ইউনুস নিউজিল্যান্ড এর বিরুদ্ধে ২ ম্যাচের টেস্ট সিরিজ খেলেছেন এবং ইউনুস প্রথম ইনিংসে ২৩ রান করেন এবং পাকিস্তানের সহজে ১০ উইকেটের জয়ে ফলে দ্বিতীয় ইনিংসে তার ব্যাটিং করার প্রয়োজন ছিল না। এরপর দ্বিতীয় টেস্ট ম্যাচের প্রথম ইনিংস চলাকালে ইউনুসের স্কোর যখন ৭৩ ছিল তখন শর্ট-লেগে ভুলভাবে কট আউট দেওয়া হয়। পোস্ট ম্যাচের একটি সাক্ষাৎকারে ইউনুস বলেন; আম্পায়ার তারাতো মানুষ এজন্য ভুল হতেই পারে, কিন্তু তারা যে ভুলগুলো করে সেগুলো কমানো উচিত। এছাড়াও তিনি ভুল সিন্ধান্ত এড়ানোর জন্য সকল টেস্টে রিভিউ সিস্টেম অর্থাৎ (আম্পায়ার ডিসিশন রিভিউ সিস্টেম) এর ব্যবহার করতে বলেন।